הנהלת הקואליציה

הנהלת הקואליציה (ישראל) היא הגוף המנהל את הקואליציה ב. הנהלת הקואליציה מורכבת מיושבי ראש הסיעות השותפות לקואליציה, ובראשה עומד יו"ר הקואליציה (מכונה לעיתים בשגגה "ראש הקואליציה").

תפקידי הנהלת הקואליציה
תפקיד הנהלת הקואליציה הוא לדון ולהחליט בענייניה השוטפים של הקואליציה. הנהלת הקואליציה קובעת את עמדות הקואליציה בכנסת, בוועדות הכנסת ובמוסדותיה, קובעת את אופן הצבעתם של כל חברי סיעות הקואליציה במליאת הכנסת והוועדות, ומטילה עליהם משמעת קואליציונית, כל זאת בהתאם לעמדת הממשלה ועל דעת ראש הממשלה.

כמו כן, ההנהלה רשאית להתיר לחבר קואליציה לקדם הצעת חוק פרטית לדיון ולהצבעה. הנהלת הקואליציה אחראית להודיע לחבר הכנסת מהקואליציה על התנגדות הממשלה להצעת חוק פרטית שברצונו לקדם, על מנת שימשוך את הצעתו. במקרה בו לא נעתר חבר הכנסת לבקשת הנהלת הקואליציה, ההנהלה רשאית לפנות לסיעה אליה שייך חבר הכנסת בבקשה לנקוט באמצעים כנגד חבר הכנסת שהפר את המשמעת הקואליציונית.

תפקידים נוספים וקווים מנחים של הנהלת הקואליציה נקבעים בהסכמים הקואליציוניים עם כינון הממשלה.

ראש הקואליציה
תפקיד ראש הקואליציה הוא משרת אמון, שאינה מעוגנת בחוק, ומוסדרת בחלקה בהחלטת שכר חברי הכנסת (הענקות ותשלומים). תפקידי ראש הקואליציה נקבעים לרוב בהסכמים הקואליציוניים, אך רובם לא משתנים מהסכם להסכם.

ראש הקואליציה הוא, לרוב, חבר מסיעתו של ראש הממשלה, וראש הנהלת הקואליציה. תפקידו הוא לקבוע את סדר יומה של ישיבת ההנהלה של הקואליציה, לנהל את ענייני הקואליציה והנהלתה, והוא מוסמך לפעול מטעמה ובשמה. ראש הקואליציה רשאי להתיר לחבר קואליציה או לסיעה שותפה בקואליציה חופש הצבעה, לסטות מדרך ההצבעה כפי שנקבעה בהנהלת הקואליציה, להימנע בהצבעה או להיעדר מהצבעה, וזאת לאחר התייעצות עם הנהלת הקואליציה. כן רשאי ראש הקואליציה לזמן ישיבת הנהלה מיוחדת שלא נקבעה מראש.

אם הדעות בהנהלה חלוקות ולא הושגה הכרעה בהצבעה, עמדתו של ראש הקואליציה היא המכריעה. כמו כן, ראש הקואליציה רשאי להגיש ליו"ר ועדת השרים לענייני חקיקה ערעור על עמדת הממשלה לגבי הצעת חוק פרטית, ולחייב את הוועדה לדון בשנית בעמדתה לגבי הצעת חוק.

הצבעה בהנהלת הקואליציה
ישיבות הנהלת הקואליציה מתקיימות לפחות אחת לשבוע, ויכולות להיות מזומנות על ידי ראש הקואליציה במקרים מיוחדים.
כוחו של נציג סיעה בהצבעה המתקיימת בהנהלת הקואליציה שווה למספר חברי סיעתו. בחישוב התוצאות הסופיות מתייחסים לקול חבר בהנהלה כמספר חברי סיעתו בכנסת. במקרה שהדעות בהנהלה חלוקות ולא הושגה הכרעה בהצבעה, עמדתו של ראש הקואליציה היא המכריעה.

ראשי הקואליציה לדורותיהם
לא רשמיים:
 שם  תמונה  מפלגה  כנסות יעקב שמשון שפירא  80px מפא"י  הכנסת השנייה עקיבא גוברין  80px  הכנסת השנייה-החמישית ישראל קרגמן  80px  הכנסת החמישית משה ברעם  80px המערך הראשון, העבודה, המערך  הכנסת השישית משה ורטמן  80px  המערך  הכנסת השמינית חיים קורפו  80px  הליכוד  הכנסת התשיעית
החל מהכנסת העשירית הפך תפקיד ראש הקואליציה לרשמי:
 שם  תמונה  מפלגה  תחילת כהונה  סיום כהונהכנסת רוני מילוא (מ"מ)  80px  הליכוד  1981  1984הכנסת העשירית אברהם יוסף שפירא  80px  אגודת ישראל  1981  1984חיים קופמן80pxהליכוד19841986הכנסת האחת עשרה רפאל אדרי 80px המערך 1986 1988 שרה דורון  80px הליכוד 1988  1992הכנסת השתים עשרה אלי דיין80pxהעבודה19921995הכנסת השלוש עשרה רענן כהן80px19951996 מיכאל איתן  80px  הליכוד  1996  1999הכנסת הארבע עשרה אופיר פינס-פז  80px  ישראל אחת, העבודה-מימד  1999  2001הכנסת החמש עשרהזאב בוים80x80 פיקסליםהליכוד20012003 גדעון סער  80px  2003  14 בינואר 2006הכנסת השש עשרה אביגדור יצחקי  80px  קדימה  2006  2 במאי 2007הכנסת השבע עשרה אלי אפללו  80px  2 במאי 2007  14 ביולי 2008 יואל חסון  80px  14 ביולי 2008 (תחילה כמ"מ)  2009 זאב אלקין  80px  הליכוד  30 במרץ 2009  5 בפברואר 2013הכנסת השמונה עשרה יריב לוין  80px  18 במרץ 2013  26 באוקטובר 2014הכנסת התשע עשרהזאב אלקין120x120 פיקסלים26 באוקטובר 201431 במרץ 2015צחי הנגבי80px 14 במאי 2015 16 במאי 2016הכנסת העשרים דוד ביטן  80px  16 במאי 2016  20 בדצמבר 2017 דודי אמסלם  80px  20 בדצמבר 2017  30 באפריל 2019 מיקי זוהר  80px  17 במאי 2020 6 באפריל 2021הכנסת העשרים ושלושעידית סילמן109x109pxימינה13 ביוני 20216 באפריל 2022הכנסת העשרים וארבעבועז טופורובסקי96x96 פיקסליםיש עתיד8 במאי 202215 בנובמבר 2022אופיר כץ109x109pxהליכוד29 בדצמבר 2022מכהןהכנסת העשרים וחמש

ראו גם
יו"ר הכנסת
ראש האופוזיציה
מצליף

 קישורים חיצוניים 

 ראש הקואליציה, לקסיקון הכנסת
 ראש הקואליציה, אתר הכנסת

הערות שוליים

קטגוריה:ישראל: פוליטיקה
קטגוריה:הכנסת
קטגוריה:יושבי ראש הקואליציה